# Josep Pujiula i Vila

Josep Pujiula i Vila (Argelaguer, 31 de maig 1937 - Argelaguer, 2 de juny de 2016), també conegut com el Garrell, l'home de les cabanes o el Tarzan d'Argelaguer, fou un torner retirat que va dedicar 45 anys a construir i reconstruir el parc de Can Sis Rals o les Cabanes d'Argelaguer, que eren unes construccions de fusta formant torres, casetes i un laberint, a més d'un sistema d'estancs i escultures. És un exemple destacat del que es coneix com a paisatgisme visionari, una de les formes que revesteix l'art brut.

## Primera construcció

Als anys 70, va començar per construir una barraca al costat del riu Fluvià, per guardar-hi una barca, i va anar fent més construccions fins a tenir un vilatge sencer amb més barraques i una casa de tres plantes, connectades per ponts i amb alguna torre.
Es va trobar que molta gent hi entrava i la destruïa, per això ho va desmuntar tot.

## Segona temptativa

Més endavant, va començar un projecte més ambiciós, i es va dedicar a construir el parc amb torres de 30 metres i gairebé un quilòmetre de galeries, tot fet amb branques d'acàcia. Va afegir-hi un laberint que protegia l'entrada dels visitants indesitjables.
L'any 2002, va tornar a desmuntar-ho a causa del pas de la nova autovia N-260 d'Argelaguer a Olot i l'al·legalitat del parc.

## Documentaris

El juliol de 2013 es va estrenar a Argelaguer i posteriorment en televisió el documental Garrell, El Tarzan d'Argelaguer, dels realitzadors Marc Barceló i Josep Serra.
El 7 d'abril del 2014 fou estrenat el documentari Sobre la marxa, dirigit per Jordi Morató. El 2014, rebé el premi al millor llargmetratge documentari al Festival Alcances (Cadis).

## Protecció i futur

El restant de les escultures i les cabanes ha estat declarat com a Bé cultural d'interès local pel ple del Consell Comarcal de la Garrotxa. Amb aquest distintiu, s'evita que l'Agència Catalana de l'Aigua i el Ministeri de Foment puguin ordenar el desmantellament complet del lloc.
L'ajuntament d'Argelaguer tenia previst obrir-lo al públic, parcialment, a la primavera del 2015.
Actualment ja no hi queda pràcticament res del que havia estat.

## Referències

* ↑ «Josep Pujiula, en Garrell, ha mort als 78 anys a les Cabanes d'Argelaguer». Olot TV [Consulta: 2 juny 2016]. «Còpia arxivada». Arxivat de l'original el 2018-05-14. [Consulta: 2 juny 2016].
* ↑ Farb Hernández, Jo. Forms of Tradition in Contemporary Spain. Jackson, Mississipi: University Press of Mississippi, 2005. ISBN 978-1578067510 [Consulta: 12 octubre 2014].
* ↑ «S'ha mort l'emblemàtic Tarzan d'Argelaguer: vegeu-ne el documentari». Vilaweb. [Consulta: 2 juny 2016].
* ↑ Forero, Johana «Les cabanes d'Argelaguer, una obra única al món, desapareixen». El periódico, 01-03-2013 [Consulta: 12 octubre 2014].
* ↑ «El lunes, 18 de junio de 2002, el vecino de Castellfollit de la Roca Joseph Pujiula ha empezado a desmontar el popular poblado y el laberinto de las "Cabanes d'Arguelaguer"». El Punt, 19-06-2002.
* ↑ Serra, Xavi «Sobre la Marxa, la increïble història del Tarzan gironí». Diari Ara, 08-09-2014 [Consulta: 8 setembre 2014].
* ↑ «Sobre la marxa (El inventor de la selva)». Documenta Madrid [Consulta: 8 setembre 2014]. Arxivat 8 de setembre 2014 a Wayback Machine. «Còpia arxivada». Arxivat de l'original el 2014-09-08. [Consulta: 6 gener 2015].
* ↑ Els documentaris 'Sobre la marxa' i 'Ciutat morta', guardonats al Festival Alcances de Cadis, Ara, 12/09/2014
* ↑ Esteban, R «[Protecció per al que queda de les cabanes del ‘Tarzan' d'Argelaguer Protecció per al que queda de les cabanes del ‘Tarzan' d'Argelaguer]». El Punt Avui, 21-10-2014 [Consulta: 6 gener 2015].
* ↑ Esteban, R «Nova etapa del parc del Tarzan d'Argelaguer». El Punt Avui, 04-01-2015 [Consulta: 6 gener 2015].

## Bibliografia
### Llibres

* Josep Pujiula i Vila, L'home de les cabanes. Autoedició Toni Carbonell. Argelaguer, 2001.
* Las “Cabañas” efímeras Can Sis Rals (Argelaguer, Girona). Juan José Lahuerta.
* Tres confrontacions cultes al mite del Tarzan d'Argelaguer, Ramon Faura.
* Escultecturas margivagantes: la arquitectura fantástica en España. Juan Antonio Ramírez,Gonzalo, M. Borrás Gualis. Madrid: Siruela, cop. 2006. p. 64-69.
* Forms of tradition in contemporany Spain. Jo Farb Hernàndez. University Press of Mississipi and San José State University. 2005. Josep Pujiula i Vila p. 136 – 169.

### Revistes

* El Tarzan d'Argelaguer i el Rec de Can Sis Rals / Josep Pujiula. Quaderns d'arquitectura i Urbanisme N. 241 (Març 2004), p. 36-51.
* El Garrell d'Argelaguer. Fidel Balés. Garrotxes núm. 2, tardor-hivern 2009, p. 32-33.
* Una crònica a l'antiga sobre una diada molt especial al poblat de les cabanyes d'en Garrell. L'Argelaga. Núm. 22, desembre, 2004.

## Enllaços externs

* https://www.facebook.com/cabanyesgarrell
* http://homedelescabanes.wordpress.com
* Garrell - El Tarzan d'Argelaguer (Trailer)